Talviolympialaiset 2026

**Vuoden 2026 [[talviolympialaiset]]** järjestettiin 6.–22. helmikuuta 2026 Italian Milanossa ja Cortina d’Ampezzossa. Kyseessä olivat ensimmäiset olympialaiset, joiden järjestäminen on jaettu virallisesti kahden kaupungin kesken.

Olympialaiset olivat kolmannet Italiassa järjestettävät talviolympialaiset. Italia isännöi aiemmin talviolympialaisia vuosina 1956 ja 2006. Italia on järjestänyt myös vuoden 1960 kesäolympialaiset.

Norja sijoittui mitalitaulukon kärkeen jo neljänsissä peräkkäisissä talviolympialaisissa voittamalla 18 kultaa ja yhteensä 41 mitalia. Tulos oli uusi ennätys sekä kultamitalien että kokonaismitalien määrässä yksissä talvikisoissa. Yhdysvallat oli toinen 12 kullalla ja yhteensä 33 mitalilla, ja kisat olivat maan historian menestyksekkäimmät talviolympialaiset kultamitalien määrällä mitattuna.

Alankomaat sijoittui kolmanneksi 10 kullalla ja 20 mitalilla, saavuttaen niin ikään oman talviolympiahistoriansa parhaan kultamitalisaaliin. Isäntämaa Italia oli neljäs 10 kullalla ja yhteensä 30 mitalilla, mikä merkitsi maan uutta mitaliennätystä talvikisoissa. Brasilia puolestaan saavutti historiansa ensimmäisen talviolympiamitalin ja samalla ensimmäisen kultamitalinsa.

## Valintaprosessi

Kisojen pitopaikka päätettiin 24. kesäkuuta 2019 Kansainvälisen olympiakomitean kokouksessa Sveitsin Lausannessa. Kiinnostuksensa kisojen järjestämiseksi olivat Milanon ja Tukholman lisäksi ilmaisseet Kanadan Calgary, Turkin Erzurum, Japanin Sapporo, Itävallan Graz ja Sveitsin Sion.

Sionilaiset hylkäsivät hakemuksensa kansanäänestyksessä, Graz luopui hankkeesta aluehallinnon tuen puutteesta ja Sapporo joutui vetämään olympiahankkeensa maanjäristyksen vuoksi. Erzurum joutui jättäytymään valintaprosessista infrastruktuurin puutteen vuoksi. Viimeisenä Calgary joutui jättäytymään poliittisen tuen puuttuessa.

## Järjestelyt

### Tapahtuma- ja kilpailupaikat

Vuoden 2026 talviolympialaiset järjestettiin Pohjois-Italiassa, neljässä eri klusterissa, kattaen yhteensä 25 kilpailupaikkaa. Pääisäntäkaupunkeina toimivat Milano ja Cortina d’Ampezzo, mutta tapahtumia järjestettiin myös Valtellinassa, Val di Fiemmessä ja Veronassa.

Kilpailupaikoista 19 olivat jo olemassa olevia, kaksi rakennettiin uutena, ja neljä toteutettiin väliaikaisina ratkaisuina.

Kilpailupaikkojen väliset etäisyydet herättivät keskustelua. Mediassa muun muassa uutisoitiin suorituspaikkojen välisistä ajomatkoista, joita luonnehdittiin huomattavan pitkiksi. Kustannukset ylittyivät jopa 400 miljoonalla eurolla ollen noin 1,7–1,9 miljardia euroa.

#### Milanon klusteri

*Stadio Giuseppe Meazza – avajaiset 
*PalaItalia – jääkiekko
*Fiera Milano – jääkiekko ja pikaluistelu
*Forum di Milano – kaukalopikaluistelu ja taitoluistelu
*Piazza del Duomo – mitaliseremoniat

Milanon klusterissa oli kolme suorituspaikkaa jääurheilulajeille. Suorituspaikoista PalaItalia oli uusi, 16 000 katsojaa vetävä jääkiekkoareena. Rakennustyöt alkoivat 28. marraskuuta 2023. Kustannusarvioksi kerrottiin 180 miljoonaa euroa, mutta budjetin arvioitiin ylittyvän 70–90 miljoonalla eurolla kohonneiden energia- ja rakennuskustannuksien vuoksi.

Toinen Milanoon toteutettu olympialaisiin liittynyt infrastruktuurihanke oli Scalo Romanon olympiakylä. Alustavasti 100 miljoonan euron arvoiseksi arvioitu investointi tuli maksamaan yhteensä 140 miljoonaa euroa. Olympialaisten jälkeen kuuden rakennuksen muodostama olympiakylä muutetaan asunnoiksi 1 700 opiskelijalle.

Jääkiekkoa ja pikaluistelua varten rakennettiin väliaikainen Fiera Milano, jonka kustannusarvio oli 15 miljoonaa euroa. Avajaiset järjestettiin Stadio Giuseppe Meazza -jalkapallostadionilla ja mitaliseremoniat Milanon tuomiokirkon edustalla. Päättäjäiset järjestettiin Veronassa.

#### Cortina d’Ampezzo

*Cortinan kelkkailukeskus – ohjas-, ratti- ja skeletonkelkkailu
*Olimpia delle Tofane – alppihiihto
*Stadio Olimpico del Ghiaccio – curling
*Südtirol Arena – ampumahiihto

#### Val di Fiemme

*Stadio del salto Giuseppe Dal Ben, Predazzo – mäkihyppy ja yhdistetty
*Maastohiihto- ja ampumahiihtokeskus Fabio Canal, Tesero – maastohiihto ja yhdistetty

#### Valtellina

*Pista Stelvio, Bormio – alppihiihto ja vuorihiihto
*Mottolino/Sitas/Tagliede/Carosello 3000, Livigno – lumilautailu ja freestylehiihto

#### Verona

* Arena di Verona – päättäjäiset

### Mitalit

Talviolympialaisten mitalit paljastettiin Venetsiassa 15. heinäkuuta 2025. Mitalin kuvailtiin symboloivan paitsi maailman parhaiden urheilijoiden päättäväisyyttä ja intohimoa, myös olympialaisten henkeä. Mitalit valmisti Istituto Poligrafico e Zecca dello Stato, joka hyödynsi niiden tekemisessä kierrätettyä metallia.

Joidenkin urheilijoiden mitalit hajosivat melkein heti palkintoseremonian jälkeen. Järjestäjät selvittivät mitalien hajoamisen syytä ja antoivat urheilijoille uudet mitalit.
## Olympialaiset

### Avajaisseremonia

Avajaisseremonia järjestettiin perjantaina 6. helmikuuta. Seremonian nimi on *Armonia* () ja seremoniapaikkana on Stadio Giuseppe Meazza. Avajaisissa esiintyi yhdysvaltalaislaulaja Mariah Carey ja italialaisartistit Laura Pausini ja Andrea Bocelli.

Avajaisissa sytytettiin kaksi olympiatulta; yksi Milanossa ja yksi Cortina d’Ampezzossa. Avajaisia vietettiin myös muilla suorituspaikoilla. Urheilijoiden paraatin jakaminen usealle paikkakunnalle sai osin ristiriitaisen vastaanoton mediassa.

### Lajit

Lajeja oli 16 kahdeksassa lajiryhmässä. Uutena kilpailulajina on vuorihiihto.

* 
* 
* 
* 
* 
* 
* 
* 
* 

* 
**
**
**
* 
* 
* 
* 

#### Kalenteri





### Päättäjäisseremonia

Päättäjäisseremonia järjestettiin olympialaisten viimeisenä päivänänä sunnuntaina 22. helmikuuta Veronan Arenalla. Seremonian nimi oli *Beauty in Action*. Seremonia sisälsi kulttuuriin painottuneen ohjelman lisäksi päätöspuheet sekä isännyyden luovutuksen Ranskalle, joka järjestää seuraavat talviolympialaiset vuonna 2030.

## Osallistujamaat

Vuoden 2026 talviolympialaisiin osallistui 92 maata. Benin, Guinea-Bissau ja Yhdistyneet arabiemiraatit osallistuivat ensimmäistä kertaa talvikisoihin. Etelä-Afrikka, Kenia ja Singapore palasivat mukaan vuoden 2018 jälkeen, Venezuela palasi mukaan vuoden 2014 jälkeen, kun taas Uruguay teki paluun sitten vuoden 1998.

Venäjän ja Valko-Venäjän olympiakomiteat olivat suljettuina olympialaisista Venäjän hyökättyä Ukrainaan. Sen sijaan erikseen hyväksytyt venäläiset ja valkovenäläiset urheilijat kilpailivat yksittäisinä neutraaleina urheilijoina.

**Aasia**
*
*
*
*
*
*
*
*
*
*
*
*
*
*
*
*
*
*
*

**Afrikka**
*
*
*
*
*
*
*
*

**Amerikka**
*
*
*
*
*
*
*
*
*
*
*
*
*
*

**Eurooppa**
*
*
*
*
*
*
*
*
*
*
*
*
*
*
*
*
*
*
*

&nbsp;
*
*
*
*
*
*
*
*
*
*
*
*
*
*
*
*
*
*
*

&nbsp;
*
*
*
*
*
*
*
*
*
*

**Oseania**
*
*

**Kansainvälinen olympiakomitea**
*

### Vuoden 2022 osallistujamaat

Maat, jotka osallistuivat vuonna 2022, mutta eivät vuonna 2026.

*
*
*

*
*
*

*
*

## Televisiointi

Yle hankki olympiaoikeudet vuosille 2026–2032. Yle oli mukana Euroopan yleisradiounionin (EBU) jäsenmaiden jättämässä yhteistarjouksessa. Oikeudet myönnettiin Euroopassa EBU:lle ja Warner Bros. Discoverylle. Kansainvälisen olympiakomitean (IOC) kanssa solmittu sopimus kattaa kesä- ja talviolympialaisten kaikki mediaoikeudet.

## Katso myös

* Talviparalympialaiset 2026
* Talviolympialaiset 1956
* Talviolympialaiset 2006

## Huomautukset

## Lähteet

## Aiheesta muualla

* Talviolympialaisten 2026 verkkosivut